Feb 06,2018
రెనో నుంచి క్విడ్‌ సూపర్‌ హీరో ఎడిషన్‌
న్యూఢిల్లీ: ప్రముఖ కార్ల తయారీ సంస్థ రెనో సోమవారం క్విడ్‌ కారును 'సూపర్‌ హీరో ఎడిషన్‌'లో మార్కెట్లోకి తీసుకు వచ్చింది. ఈ కారు ప్రాథమిక ధరను కంపెనీ రూ.4,34,000గా (ఎక్స్‌షోరూమ్‌, న్యూఢిల్లీ) నిర్ణయించింది. ఈ సూపర్‌ హీరో ఎడిషన్‌ క్విడ్‌ 1.0 లీటర్‌ పవర్‌ ట్రైన్‌, 67 బీహెచ్‌పీ, 91 ఎన్‌ఎం సామర్థ్యంతో మ్యానువల్‌, ఆటోమేటెడ్‌ ట్రాన్స్‌మిషన్‌ వేరియంట్లలో అందించనున్నట్టుగా కంపెనీ వర్గాలు తెలిపాయి. ఈ కొత్త ఎడిషన్‌ కార్లను కేవలం ఈ-కామర్స్‌ దిగ్గజం అమేజాన్‌ వేదకపైరూ.9,999 చెల్లించి బుక్‌ చేసుకోవచ్చని తెలిపింది. ఈ స్పెషల్‌ ఎడిషన్‌ క్విడ్‌ను మార్వెల్స్‌ అవెంజర్స్‌ సౌజన్యం తో ఐరన్‌ మెన్‌, కెప్టెన్‌ అమెరికా రకాల్లో అందుబాటులో ఉంచునున్నట్టుగా కంపెనీ వర్గాలు తెలిపాయి.
మీ స్నేహితులకు రికమెండ్ చెయ్యండి